ODBOR ENVIRONMENTÁLNYCH RIZÍK
A BIOLOGICKEJ BEZPEČNOSTI  

Bratislava dňa 20. 04. 2011                                                                                                              Číslo: 24322/2011
                                                                                                                        3756/2011-3.2-7-ZZP30

R O Z H O D N U T I E 

Ministerstvo životného prostredia Slovenskej republiky (ďalej len „ministerstvo“) odbor environmentálnych rizík a  biologickej bezpečnosti ako príslušný orgán štátnej správy podľa § 2 zákona č. 525/2003 Z. z o štátnej správe starostlivosti o životné prostredie a o zmene a doplnení niektorých zákonov v znení neskorších predpisov podľa § 24 ods. 1 písm. b/ zákona č. 151/2002 Z. z. o používaní genetických technológií a geneticky modifikovaných organizmov v znení neskorších predpisov (ďalej len „zákon“), vo veci žiadateľa Centra výskumu rastlinnej výroby, Výskumného ústavu rastlinnej výroby, Bratislavská cesta 122, 921 68 Piešťany

mení
rozhodnutie č. 21089/2010-2.2-8-ZZP 21 zo dňa 15. 04. 2010 o súhlase na prvé a každé ďalšie zavedenie geneticky modifikovaných kukuríc 6853, 6896, 6902, 6936  a 6981 do životného prostredia, tak, že:
-	zväčšuje celkovú rozlohu pokusnej plochy v lokalitách Borovce, Gabčíkovo, Milhostov a Šaľa na maximálne 15 000 m2 na jednu lokalitu,
-	upravuje bod 7 v povinnostiach uložených ministerstvom: z úrody každej geneticky modifikovanej kukurice odobrať na analýzy, ktoré sa budú vykonávať na území Slovenskej republiky maximálne 150 kg vzorky (zrna, časti rastlín), 
-	upravuje bod 13 v povinnostiach uložených ministerstvom: miesta zavádzania, spôsoby zavádzania, plány kontrol zavádzania, monitorovacie plány, monitorovacie techniky, spracovanie odpadu a iné spôsoby nakladania s geneticky modifikovanými kukuricami vykonať tak ako sú uvedené v žiadosti evidovanej na ministerstve pod číslom: 2970/2010-2.2-1-ZZP21, doručenej dňa 20. 01. 2010 a v žiadosti evidovanej na ministerstve pod číslom: 5097/2011 (3756/2011-3.2-1-ZZP30), doručenej dňa 26. 01. 2011,
-	dopĺňa nový bod 17 v povinnostiach uložených ministerstvom: z úrody geneticky modifikovaných kukuríc odobrať na analýzy, ktoré sa budú vykonávať v laboratóriách spoločnosti Limagrain Central Europe S.E. vo Francúzsku maximálne 1100 kg vzorky (zrna, časti rastlín) z každej lokality.    
  
Ostatné náležitosti rozhodnutia č. 21089/2010-2.2-8-ZZP 21 zo dňa 15. 04. 2010 zostávajú nezmenené.

Súhlas na zmenu rozhodnutia č. 21089/2010-2.2-8-ZZP 21 sa vydáva na obdobie odo dňa nadobudnutia právoplatnosti rozhodnutia do 30. 12. 2014.   

Toto rozhodnutie nenahrádza ďalšie súhlasy a konania potrebné podľa zákona.

O d ô v o d n e n i e:

Dňa 26. 01. 2011 podal žiadateľ Centrum výskumu rastlinnej výroby, Výskumný ústav rastlinnej výroby, Bratislavská cesta 122, 921 68 Piešťany v zmysle § 36 ods. 1 zákona žiadosť o zmenu rozhodnutia č. 21089/2010-2.2-8-ZZP 21 o súhlase na prvé a každé ďalšie zavedenie geneticky modifikovaných kukuríc 6853, 6896, 6902, 6936  a 6981 do životného prostredia. 
Ministerstvo preskúmalo žiadosť žiadateľa o zmenu rozhodnutia č. 21089/2010-2.2-8-ZZP 21 o súhlase na prvé a každé ďalšie zavedenie geneticky modifikovaných kukuríc 6853, 6896, 6902, 6936  a 6981 do životného prostredia a doklady, ktoré žiadateľ predložil a to najmä údaje o mieste zavádzania, havarijné plány, plány katastrálnych území s vyznačením miest zavádzania, nájomné zmluvy k pozemkom a spis č. 2970/2010-2.2-1-ZZP21. 

Na základe uvedených skutočností ministerstvo vyhodnotilo, že neexistuje dôvod zamietnuť žiadosť o zmenu súhlasu na prvé a každé ďalšie zavedenie geneticky modifikovaných kukuríc 6853, 6896, 6902, 6936  a 6981 do životného prostredia.

Poučenie: Proti tomuto rozhodnutiu možno podľa § 61 zákona č. 71/1967 Zb. o správnom konaní v znení neskorších predpisov podať do 15 dní odo dňa jeho doručenia rozklad na Ministerstvo životného prostredia  Slovenskej republiky, Námestie Ľudovíta Štúra 1, 812 35 Bratislava. Rozhodnutie možno preskúmať súdom.

                                                                             
Ing. Henrieta Čajková
     							     riaditeľka odboru  

Doručí sa: 
Centrum výskumu rastlinnej výroby, Výskumný ústav rastlinnej výroby, Bratislavská cesta 122, 921 68 Piešťany

Na vedomie:
1. SIŽP, Ústredie inšpekcie biologickej bezpečnosti, Karloveská 2, 842 22 Bratislava
2. Limagrain Central Europe S.E., organizační složka, Pardubská 1197, 763 12  
    Vizovice